hotchpotch/miracl-hf-unified huggingface dataset:
सफ़ेद बौना
खगोलशास्त्र में सफ़ेद बौना या व्हाइट ड्वार्फ़ एक छोटे तारे को बोला जाता है जो "अपकृष्ट इलेक्ट्रॉन पदार्थ" का बना हो। "अपकृष्ट इलेक्ट्रॉन पदार्थ" या "ऍलॅक्ट्रॉन डिजॅनरेट मैटर" में इलेक्ट्रॉन अपने परमाणुओं से अलग होकर एक गैस की तरह फैल जाते हैं और नाभिक (न्युक्लिअस, परमाणुओं के घना केंद्रीय हिस्से) उसमें तैरते हैं। सफ़ेद बौने बहुत घने होते हैं - वे पृथ्वी के जितने छोटे आकार में सूरज के जितना द्रव्यमान (मास) रख सकते हैं।
माना जाता है के जिन तारों में इतना द्रव्यमान नहीं होता के वे आगे चलकर अपना इंधन ख़त्म हो जाने पर न्यूट्रॉन तारा बन सकें, वे सारे सफ़ेद बौने बन जाते हैं। इस नज़रिए से आकाशगंगा (हमारी गैलेक्सी) के ९७% तारों के भाग्य में सफ़ेद बौना बन जाना ही लिखा है। सफ़ेद बौनों की रौशनी बड़ी मध्यम होती है। वक़्त के साथ-साथ सफ़ेद बौने ठन्डे पड़ते जाते हैं और वैज्ञानिकों की सोच है के अरबों साल में अंत में जाकर वे बिना किसी रौशनी और गरमी वाले काले बौने बन जाते हैं। क्योंकि हमारा ब्रह्माण्ड केवल १३.७ अरब साल पुराना है इसलिए अभी इतना समय ही नहीं गुज़रा के कोई भी सफ़ेद बौना पूरी तरह ठंडा पड़कर काला बौना बन सके। इस वजह से आज तक खगोलशास्त्रियों को कभी भी कोई काला बौना नहीं मिला है।
काला बौना
खगोलशास्त्र में काला बौना या ब्लैक ड्वार्फ़ एक बचे-कुचे तारे को बोला जाता है जो बहुत घना हो और जिस से रौशनी और गरमी न आ रही हो या बहुत की कम मात्रा में आ रही हो। वैज्ञानिकों का मानना है के सफ़ेद बौने तारे अरबों सालों में ठन्डे पड़कर काले बौने बन जाते हैं।
माना जाता है के जिन तारों में इतना द्रव्यमान नहीं होता के वे आगे चलकर अपना इंधन ख़त्म हो जाने पर न्यूट्रॉन तारा बन सकें, वे सारे सफ़ेद बौने बन जाते हैं। इस नज़रिए से आकाशगंगा (हमारी गैलेक्सी) के ९७% तारों के भाग्य में सफ़ेद बौना बन जाना ही लिखा है। सफ़ेद बौनों की रौशनी बड़ी मध्यम होती है। वक़्त के साथ-साथ सफ़ेद बौने ठन्डे पड़ते जाते हैं और वैज्ञानिकों की सोच है के अरबों साल में अंत में जाकर वे बिना किसी रौशनी और गरमी के काले बौने बन जाते हैं। क्योंकि हमारा ब्रह्माण्ड केवल १३.७ अरब साल पुराना है इसलिए अभी इतना समय ही नहीं गुज़रा के कोई भी सफ़ेद बौना पूरी तरह ठंडा पड़कर काला बौना बन सके। इस वजह से आज तक खगोलशास्त्रियों को कभी भी कोई काला बौना नहीं मिला है।
मुख्य अनुक्रम
मुख्य अनुक्रम या मेन सीक्वॅन्स एक तारों की श्रेणी है। हज़ारों-लाखों तारों के अध्ययन के बाद देखा गया है के बहुत से छोटे आकार के तारों में तारे के रंग और उसकी निरपेक्ष कान्तिमान (यानि मूल चमक) में गहरा सम्बन्ध होता है। इन तारों की चमक जितनी ज़्यादा हो वे उतने ही नीले नज़र आते हैं और चमक जितनी कम हो वे उतने ही लाल नज़र आते हैं। ऐसे तारों को मुख्य अनुक्रम तारे या बौने तारे कहा जाता है।
द्रवस्थैतिक संतुलन
तरल यांत्रिकी में द्रवस्थैतिक संतुलन या हाइड्रोस्टैटिक ऍक्विलिब्रियम (hydrostatic equilibrium) किसी तरल पदार्थ (फ़्लुइड) की उस अवस्था को कहते हैं जिसमें वह तरल पदार्थ या तो बिलकुल स्थिर हो या फिर एक बिलकुल स्थाई गति से हिल रहा हो। ऐसी अवस्था अक्सर तब पैदा होती है जब किसी तरल पर गुरुत्वाकर्षण का बल और उसी तरल में दबाव से उत्पन्न होने वाला विपरीत बल बिलकुल बराबरी में हों। मिसाल के लिए पृथ्वी के वायुमंडल पर पृथ्वी के गुरुत्वाकर्षण का भयंकर खिचाव है लेकिन वायुमंडल न तो पृथ्वी की सतह पर एक पतली परत में सिकुड़ जाता है और न ही सतह से और दूर फैल कर और पतला हो जाता है। इसकी वजह है के हमारा वायुमंडल द्रवस्थैतिक संतुलन में है।
द्रवस्थैतिक संतुलन की स्थिति में तरल के किसी छोटे से आयतन V पर लगने वाला गुरुत्वाकर्षण बल (नीचे की तरफ) उस पर उपर की ओर लगने वाले उत्प्लावन बल के बराबर होता है।
जहाँ V आयतन, ρ तरल का घनत्व, g गुरुत्वजनित त्वरण, p दाब, z उर्ध्वाधर दिशा में दूरी है।
इस समीकरण के दोनो पक्षों को V से भाग देने पर,
दानव तारा
खगोलशास्त्र में दानव तारा ऐसे तारे को बोलते हैं जिसका आकार और चमक दोनों उस से बढ़ के हो जो उसकी सतह के तापमान के आधार पर मुख्य अनुक्रम के किसी तारे के होते। ऐसे तारे आम तौर पर सूरज से १० से १०० गुना व्यास (डायामीटर) में बड़े होते हैं और चमक में १० से १००० गुना ज़्यादा रोशन होते हैं। अपने तापमान के हिसाब से ऐसे दानव तारे कई रंगों में मिलते हैं - लाल, नारंगी, नीले, सफ़ेद, वग़ैराह। महादानव तारे और परमदानव तारे इन दानव तारों से भी बड़े और अधिक रोशन होते हैं।
"दानव तारों" को अंग्रेज़ी में "जायंट स्टार" (giant star) कहा जाता है।
रोल
रोल,  रोहल शरीफ़  रोल काज़िया भारत के राजस्थान राज्य के अंतर्गत नागौर जिले की जायल तहसील का एक गाँव है।
रोल गाँव नागौर से पूर्व दिशा में 20 किलोमीटर की दूरी पर नागौर-डीडवाना राज्य राजमार्ग संख्या- 19 पर स्थित है।
रोल के बारे में कहा जाता है कि यह गाँव 500 साल पहले स्थापित किया गया था। उस समय मुस्लिम बोलबाला था। गाँव में एक बड़ी दरगाह है जहाँ मुसलमानों का हर साल एक उर्स मेले का आयोजन किया जाता है। जिसमे सब जाति के दर्शणार्थी भाग लेते हैं। डॉ॰ ज़ियाउ-द्दीन अब्दुल-हय्य देसाई ने अपनी पुस्तक पश्चिम भारत के अरबी, फारसी एवं उर्दू शिलालेख में भारत के पश्चिम राज्यों के 2,000 से अधिक शिलालेख की एक व्यापक सूची प्रदान करता है। इस पुस्तक में क्रम संख्या- 249 मे रोहल शरीफ दर्शाया है जो कि नागौर जिले में मौजूद रोल गाँव ही है।
भारत की जनगणना -2011 के अनुसार रोल की आबादी 7,359 है। पुरुष जनसंख्या 3,799 है, जबकि महीला आबादी 3,560 है.
कस्बे के लोगों का मुख्य व्यवसाय कृषि और सरकारी / निजी नौकरियां है। कुछ ग्रामीण सरकारी सेवाओं और बहुत से लोग असम, आंध्रप्रदेश, महाराष्ट्र आदि राज्यों में निजी नौकरी कर रहे हैं। रोल गाँव . पर स्थित है तथा समुंद्रतल से 318 मीटर (1043 फुट) की औसत ऊंचाई पर स्थित है।
गाँव में शाही मस्जिद सहित कई मस्जिदें हैं। कहा जाता है कि मुहम्मद का जुब्बा मुबारक है, जिसे रूस के बुखारा से काजी हमीदुद्दीन नागौरी द्वारा लाया गया पवित्र अवशेष माना जाता है। देश के विभिन्न हिस्सों से भक्त इस अवसर को मनाने के लिए क़ाज़ी साहब के यहाँ जमा होते हैं। गाँव में एक वार्षिक उर्स मेला (उर्स मेला) आयोजित किया जाता है। [२]
अन्य मस्जिदों में शामिल हैं
चीले वाली मस्जिद,
आइशा सिद्दीका मस्जिद,
छिम्पा वाली मस्जिद,
उपरलाबास मस्जिद, और
पीर पहाड़ी।
इस गाँव में हनुमान मंदिर, रंगनाथ मंदिर, चारभुजा मंदिर, सत्यनारायण मंदिर, शीतला माता, झावर मंदिर आदि भी हैं। जीर्णोद्धार के दौरान मिले शिलालेखों के अनुसार, चारभुजा मंदिर एलओवी के माहेश्वरी समुदाय द्वारा निर्मित किया गया था, जहाँ 1281 सम्वत यानी 700 में स्थित था।
रोल गाँव राज्य परिवहन सेवा और निजी बस सेवा लिंक की उपस्थिति के साथ सड़क नेटवर्क के माध्यम से आसपास के गांवों जैसे कि नागौर, मुंडवा, जायल, डेह, कुचेरा, गोठ-मांगलोद से जुड़ा है।
Rol रेलवे लाइन के माध्यम से आस-पास के शहरों से जुड़ा हुआ है, लगभग स्टेशन मारवाड़ मुंडवा (MDW) है, लगभग 16.5 Km और नागौर (NGO) लगभग 22.5 Km के लगभग है।
रोहिणी तारा
रोहिणी या ऐल्डॅबरैन, जिसे बायर नामांकन में ऐल्फ़ा टौ (α Tau) कहते हैं, पृथ्वी से ६५ प्रकाश-वर्ष दूर वृष तारामंडल में स्थित एक नारंगी दानव तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) ०.८७ है और यह अपने तारामंडल का सब से रोशन तारा है। पृथ्वी से भी दिखने वाले सारे तारों में से इसकी चमक सब से अधिक रोशन तारों में गिनी जाती है। संस्कृत में रोहिणी का अर्थ "लाल हिरण" होता है जो इस तारे की लालिमा की ओर इशारा है।
रोहिणी को अंग्रेज़ी में "ऐल्डॅबरैन" (Aldebaran) कहते हैं जो मूलतः अरबी भाषा के "अल-दबरान" () से आता है। अरबी में "अल-दबरान" का मतलब है "पीछा करने वाला" और सोचा जाता है के इस तारे का नाम यह इसलिए पड़ा क्योंकि आसमान में यह कृत्तिका तारागुच्छ (अंग्रेज़ी में "प्लीअडीज़ स्टार क्लस्टर") का पीछा करता हुआ प्रतीत आता है।
रोहिणी अपने केंद्र में मौजूद हाइड्रोजन इंधन ख़त्म कर चूका है लेकिन अभी इतना गरम नहीं हुआ है के इसमें हीलियम का नाभिकीय संलयन (न्यूक्लीयर फ्यूज़न) शुरू हो सके। फिर भी गुरुत्वाकर्षण के दबाव से इसका तापमान बहुत बढ़ चुका है जिस से इसकी गैस के फैलने से इस तारे का व्यास (डायामीटर) हमारे सूरज से ४४.२ गुना बड़ा हो चुका है और इस वक़्त ६ करोड़ किलोमीटर से अधिक है। इसकी चमक (निरपेक्ष कान्तिमान) हमारे सूरज की १५० गुना है।
रेती (बैकशोर)
रेती (backshore) , किसी जलनिकाय के अन्दर या उससे बाहर की ओर विस्तारित होने वाला, एक रेखीय (कुछ हद तक) स्थलरूप है जिसके संघटक आम तौर पर रेत, गाद या छोटे कंकड़ होते हैं। एक स्पिट या संकरी रेती, रेती का एक प्रकार है। रेतियों की विशेषता इनका लंबा और संकीर्ण (रैखिक) होना है और इनकी रचना उन स्थानों पर होती है जहाँ कोई जलधारा या समुद्रीधारा दानेदार (कणिकामय) पदार्थों के निक्षेपण को प्रेरित करती है। इन निक्षेपणों के फलस्वरूप उस स्थान विशेष पर जल उथला हो जाता है और धीरे-धीरे रेती का निर्माण होता है।
रेतियां, समुद्र, झील या नदी सब स्थानों पर पाई जाती हैं। कई बार जब एक रेती किसी झील से समुद्र को अलग करती है तब इसे आयर कहा जाता है। रेतियां मुख्यत: रेत या बालू से बनी होती है इसीलिए इन्हें रेती कहा जाता है, पर इनके संधटन में वो सभी दानेदार वस्तुएं शामिल होती है जिन्हें कोई धारा बहा कर एक स्थान से दूसरे स्थान पर ले जा सकती है (जैसे मिट्टी, गाद, कंकड़, बटिया, समुद्री कंकड़ और कई बार तो गोलाश्म भी)। रेती की निर्माण सामग्री के कणों का आकार लहरों के आकार और जलधारा के वेग पर निर्भर करता है पर, निर्माण सामग्री की उपलब्धता जिसे कोई जलधारा स्थानांतरित करती है भी, समान रूप से महत्वपूर्ण है।
सहारा इंडिया परिवार
सहारा इंडिया परिवार भारत का बहु-व्यापारिक कंपनी है। इसका कार्य वित्तीय सेवाओं, गृहनिर्माण वित्त (हाउसिंग फाइनेंस), म्युचुअल फंडों, जीवन बीमा, नगर-विकास, रीयल-इस्टेट, अखबार एवं टेलीविजन, फिल्म-निर्माण, खेल, सूचना प्रौद्योगिकी, स्वास्थ्य, पर्यटन, उपभोक्ता सामग्री सहित अनेकों क्षेत्रों में फैला हुआ है।
गोल तारागुच्छ
गोल तारागुच्छे ("ग्लोब्युलर क्लस्टर") १०-३० प्रकाश वर्ष के गोलाकार क्षेत्र में एकत्रित दस हज़ार से दसियों लाख तारों के तारागुच्छे होते हैं। इनमे से अधिकतर तारे ठन्डे (लाल और पीले रंगों में सुलगते हुए) और छोटे आकार के (ज़्यादा-से-ज़्यादा सूरज से दुगने बड़े) और काफी बूढ़े होते हैं। बहुत से तो पूरी ब्रह्माण्ड की आयु (जो १३.६ अरब वर्ष अनुमानित की गयी है) से चंद करोड़ साल कम के ही होते हैं। इनसे बड़े या अधिक गरम तारे या तो महानोवा (सुपरनोवा) बनकर ध्वस्त हो चुके होते हैं या सफ़ेद बौने बन चुके होते हैं। फिर भी कभी-कभार इन गुच्छों में अधिक बड़े और गरम नीले तारे भी मिल जाते हैं। वैज्ञानिकों का अनुमान है के ऐसे नीले तारे इन गुच्छों के घने केन्द्रों में पैदा हो जाते हैं जब दो या उसे से अधिक तारों का आपस में टकराव और फिर विलय हो जाता है। आकाशगंगा (मिल्की वे, हमारी गैलेक्सी) में गोल तारागुच्छे आकाशगंगा के केंद्र के इर्द-गिर्द फैले हुए गैलेक्सीय सेहरे में मिलते हैं।
खुला तारागुच्छ
खुले तारागुच्छे ("ओपन क्लस्टर") १०-३० प्रकाश वर्ष के चपटे क्षेत्र में फैले चंद सौ तारों के तारागुच्छे होते हैं। इनमे से अधिकतर तारे छोटी आयु वाले (कुछ करोड़ वर्षों पुराने) नवजात सितारे होते हैं। सर्पिल गैलेक्सियों (जैसे की हमारी गैलेक्सी, आकाशगंगा) में यह अक्सर भुजाओं में मिलते हैं। क्योंकि इनमें आपसी गुरुत्वाकर्षक बंधन उतना मज़बूत नहीं होता जितना के गोल तारागुच्छों के सितारों में होता है, इसलिए अक्सर इनके तारे आसपास के विशाल आणविक बादलों और अन्य वस्तुओं के प्रभाव में आकर भटक जाते हैं और तारागुच्छा छोड़ देते हैं। कृत्तिका तारागुच्छ (अंग्रेज़ी में "प्लीअडीज़") इस श्रेणी के तारागुच्छों का एक मशहूर उदहारण है।
गैलेक्सीय सेहरा
गैलेक्सीय सेहरा या गलैक्टिक हेलो किसी गैलेक्सी के इर्द-गिर्द फैले हुए गोले को बोलते हैं जो गैलेक्सी के मुख्य भाग से अलग होता है। गैलेक्सीय सेहरे में तारों और गैस का घनत्व गैलेक्सी के मुख्य भाग से कहीं कम होता है और इसमें तीन प्रकार की चीज़ें हो सकती हैं -
मॅजलॅनिक बादल
मॅजलॅनिक बादल (Magellanic Clouds), हमारी मंदाकिनी से लगी हुई अनियमित आकार की दो पडोसी बौनी आकाशगंगाएं है। बड़ा मॅजलॅनिक बादल (LMC) हमसे 1,60,000 प्रकाश वर्ष दूर है और छोटा मॅजलॅनिक बादल (SMC) हमसे 1,80,000 प्रकाश वर्ष दूर है। दोनों को ही दक्षिणी अर्धगोलार्ध मे नंगी आंखों से देखा जा सकता है। इनकी उपस्थिति को पहली बार 1519 मे पुर्तगाली अन्वेषक फर्डीनैंड मॅजलॅन (Ferdinand Magellan) द्वारा दर्ज किया गया था। बाद मे वें उन्हीं पर नामित हो गये।
मॅजलॅनिक बादल दो बेढंगी बौनी गैलेक्सियाँ हैं जो हमारी गैलेक्सी, आकाशगंगा, की उपग्रह हैं और हमारी समीपी गैलेक्सियों के स्थानीय समूह के सदस्य हैं। इन्हें पृथ्वी के आकाश में सिर्फ़ दक्षिणी गोलार्ध (हॅमिस्फ्येर) से देखा जा सकता है। इन दो गैलेक्सियों के नाम हैं -
अगर बिना दूरबीन के पृथ्वी के दक्षिणी गोलार्ध (हॅमिस्फ़्येर) से मॅजलॅनिक बादलों को देखा जाए तो यह आकाशगंगा (हमारी गैलेक्सी) के बिछड़े हुए अंश लगते हैं। बड़े और छोटे मॅजलॅनिक बादलों के बीच लगभग ७५,००० प्रकाश-वर्ष की दूरी है। पृथ्वी से बड़ा मॅजलॅनिक बादल १६०,००० प्रकाश-वर्ष दूर है जबकि छोटा मॅजलॅनिक बादल २००,००० प्रकाश-वर्ष दूर है। बड़े मॅजलॅनिक बादल का आकार (औसत व्यास या डायामीटर) लगभग १४,००० प्रकाश-वर्ष है और छोटे वाले का केवल ७,००० प्रकाश-वर्ष है। यह दोनों आकाशगंगा से काफ़ी छोटे हैं (तुलना के लिए आकाशगंगा का औसत व्यास १००,००० प्रकाश-वर्ष है)।
मॅजलॅनिक बादलों का गहरा अध्ययन करने के बाद वैज्ञानिक इस नतीजे पर पहुँचे हैं के यह दोनों कभी डंडीय सर्पिल गैलेक्सियाँ हुआ करती थीं जिन्हें आकाशगंगा के शक्तिशाली गुरुत्वाकर्षण से पैदा हुए ज्वारभाटा बल ने तोड़-मरोड़ के बेढंगी गैलेक्सियाँ बना डाला है। हमारे क्षीरमार्ग पर भी इन दोनों गैलेक्सियों का असर पड़ा है और उसका बाहरी सर्पिल आकार थोड़ा सा टेढ़ा-मेढ़ा हो गया है। देखा गया है के इन तीनों गैलेक्सियों के बीच हाइड्रोजन गैस की धाराएँ बह रही हैं।
स्थानीय समूह
स्थानीय समूह या लोकल ग्रुप गैलेक्सियों का एक समूह है जिसमें हमारी गैलेक्सी, आकाशगंगा, भी शामिल है। इस समूह में ३० से ज़्यादा गैलेक्सियाँ शामिल हैं जिनमें से बहुत सी बौनी गैलेक्सियाँ हैं। स्थानीय समूह का द्रव्यमान केंद्र आकाशगंगा और एण्ड्रोमेडा गैलेक्सी के बीच में कही स्थित है और यह दोनों ही समूह की सब से बड़ी गैलेक्सियाँ हैं। कुल मिलाकर स्थानीय समूह का व्यास (डायामीटर) एक करोड़ प्रकाश-वर्ष तक फैला हुआ है। इसमें तीन सर्पिल गैलेक्सियाँ हैं - क्षीरमार्ग, एण्ड्रोमेडा और ट्राऐन्गुलम गैलेक्सी। स्थानीय समूह की सबसे बड़ी गैलक्सी एण्ड्रोमेडा गैलक्सी है जिसमें लगभग 10 खरब तारे है । हमारी आकशगंगा मिल्की वे में लगभग 2 खरब तारे हैं।
बौनी गैलेक्सी
बौनी गैलेक्सी (ड्वॉर्फ़ गैलॅक्सी) ऐसी गैलेक्सी को कहते हैं जिसमें चंद अरब तारे ही हों, जो की हमारी गैलेक्सी, आकाशगंगा के २-४ खरब तारों की तुलना में काफ़ी कम हैं। आकाशगंगा की परिक्रमा कर रहा छोटा मॅजलॅनिक बादल एक ऐसी बौनी गैलेक्सी है। हमारे स्थानीय समूह में बहुत सी बौनी गैलेक्सियाँ हैं और यह अक्सर बड़ी गैलेक्सियों के उपग्रहों के रूप में पाई जाती हैं।
कुछ वैज्ञानिकों का मानना है के हमारे स्थानीय समूह में बौनी गैलेक्सियाँ ज्वारभाटा बल के प्रभाव से बनी। इस अवधारणा में यह दावा किया जाता है के जब बड़ी गैलेक्सियाँ (जैसे की अकाशगंगा और हमारी पड़ौसी एण्ड्रोमेडा गैलेक्सी) के बीच गुरुत्वाकर्षण की खींचातानी चलती है तो कभी-कभी उनके कुछ अंश खिंच के अलग हो जाते हैं। इन अंशों में न दिख सकने वाले आन्ध्र पदार्थ के भी बड़े अंश होते हैं। यही बौनी गैलेक्सियाँ बन जाती हैं। हमारी अपनी आकाशगंगा गैलेक्सी के इर्द-गिर्द १४ ज्ञात बौनी गैलेक्सियाँ परिक्रमा कर रहीं हैं। कुछ वैज्ञानिक तो यह भी मानते हैं के हमारी गैलेक्सी का सब से बड़ा गोल तारागुच्छ, ओमॅगा सॅन्टौरी, वास्तव में एक बौनी गैलेक्सी थी जिसको आकाशगंगा ने गुरुत्वाकर्षक क़ब्ज़ा करके अपने अन्दर शामिल कर लिया।
भारतीय संख्या प्रणाली
भारतीय संख्या प्रणाली भारतीय उपमहाद्वीप की परम्परागत गिनने की प्रणाली है जो भारत, पाकिस्तान, बांग्लादेश और नेपाल में आम इस्तेमाल होती है। जहाँ पश्चिमी प्रणाली दशमलव के तीन स्थानों पर समूह बनते हैं वहीं भारतीय प्रणाली में दो स्थानों पर बनते हैं। पश्चिमी प्रणाली भारतीय परम्परा पर आधारित हैं,भारतीय प्रणाली अरबों के माध्यम से हीं उनके पास पहुँची ।
प्राचीन वैदिक साहित्य में कई तरह की संख्या पद्धतियाँ मिलती हैं। निम्नांकित सारणी में जिस प्रणाली का विवरण दिया गया है वह वाल्मीकि रामायण में वर्णित प्रणाली है।
सर्पिल गैलेक्सी
सर्पिल गैलेक्सी किसी सर्पिल (स्पाइरल) आकार वाली गैलेक्सी को कहते हैं, जैसे की हमारी अपनी गैलेक्सी, आकाशगंगा है। इनमें एक चपटा घूर्णन करता (यानि घूमता हुआ) भुजाओं वाला चक्र होता है जिसमें तारे, गैस और धूल होती है और जिसके बीच में एक मोटा उभरा हुआ तारों से घना गोला होता है। इसके इर्द-गिर्द एक कम घना गैलेक्सीय सेहरा होता है जिसमें तारे अक्सर गोल तारागुच्छों में पाए जाते हैं। सर्पिल गैलेक्सियों में भुजाओं में नवजात तारे और केंद्र में पुराने तारों की बहुतायत होती है। क्योंकि नए तारे अधिक गरम होते हैं इसलिए भुजाएं केंद्र से ज़्यादा चमकती हैं।
दो-तिहाई सर्पिल गैलेक्सियों में भुजाएं केंद्र से शुरू नहीं होती, बल्कि केंद्र का रूप एक खिचे मोटे डंडे सा होता है जिसके बीच में केन्द्रीय गोला होता है। भुजाएं फिर इस डंडे से निकलती हैं। क्योंकि मनुष्य पृथ्वी पर आकाशगंगा के अन्दर स्थित है, इसलिए हम पूरी आकाशगंगा के चक्र और उसकी भुजाओं को देख नहीं सकते। २००८ तक माना जाता था के आकाशगंगा का एक गोल केंद्र है जिस से भुजाएँ निकलती हैं, लेकिन अब वैज्ञानिकों का यह सोचना है के हमारी आकाशगंगा भी ऐसी डन्डीय सर्पिल गैलेक्सियों की श्रेणी में आती है।
अंग्रेज़ी में "सर्पिल गैलेक्सी" को "स्पाइरल गैलॅक्सी" (spiral galaxy) कहते हैं।
ट्राऐन्गुलम गैलेक्सी
ट्राऐन्गुलम गैलेक्सी (अंग्रेज़ी: Triangulum Galaxy) पृथ्वी से ३० लाख प्रकाश-वर्ष दूर स्थित एक सर्पिल गैलेक्सी है जो हमारे स्थानीय समूह की तीसरी सब से बड़ी सदस्या है (एण्ड्रोमेडा गैलेक्सी और हमारी अपनी गैलेक्सी आकाशगंगा के बाद). इसका अनुमानित व्यास (डायामीटर) ५०,००० प्रकाश-वर्ष है और इसमें लगभग ४० अरब तारें हैं। तुलना के लिए हमारी आकाशगंगा में ४ खरब और एण्ड्रोमेडा में १० खरब तारे हैं।
ट्रिपैनोसोमियासिस
ट्रिपैनोसोमियासिस या ट्रिपैनोसोमोसिस "ट्रिपैनोसोमा" जाति के परजीवी प्रोटोजोआ ट्रिपैनोसोमों द्वारा उत्पन्न पृष्ठजीवियों में होने वाले अनेक रोगों का नाम है। उप-सहाराई अफ्रीका के 36 देशों के लगभग 500,000 पुरूष, स्त्रियां और बच्चे मानवीय अफ्रीकी ट्रिपैनोसोमियासिस से प्रभावित होते हैं जो "ट्रिपैनोसोमा ब्रूसी गैम्बियेंसी" या "ट्रिपैनोसोमा ब्रूसी रोडेसियेंसी" के कारण होता है। ट्रिपैनोसोमियासिस के एक अन्य प्रकार, जिसे चागास रोग कहते हैं, के कारण मुख्यतया लैटिन अमेरिका में प्रतिवर्ष 21000 मौतें होती हैं। अफ्रीकी ट्रिपैनोसोमियासिस के निदान के लिए रक्त, लसीका ग्रंथियों से प्राप्त द्रवों या मस्तिष्क-मेरूरज्जु द्रव में "टी. ब्रूसी" के पाए जाने का सबूत होना आवश्यक है।
अमरीकी ट्रिपैनोसोमियासिस का उपचार आजकल बेंज़निडाज़ोल और नाइफर्टिमॉक्स सहित विविध प्रकार की कवक-निरोधी दवाओं द्वारा किया जाता है। मेलार्सोप्रॉल नामक एक अन्य दवा का प्रयोग "टी.बी.गैम्बियेंसी" के इलाज के लिए किया जाता है।
वाइरस-जनित निमोनिया
वाइरस-जनित निमोनिया वाइरस द्वारा उत्पन्न एक प्रकार का निमोनिया है। निमोनिया के दो प्रमुख कारणों में से एक वाइरस होते हैं, जबकि दूसरा कारण जीवाणु हैं; इसके कम सामान्य कारणों में कवक और परजीवी शामिल हैं। बच्चों में निमोनिया का मुख्य कारण वाइरस होते हैं, जबकि वयस्कों में जीवाणु अधिक आम कारण होते हैं। वाइरस-जनित निमोनिया के लक्षणों में ज्वर, बिना बलगम वाली खांसी, नाक का बहना और प्रणालीगत लक्षण (उदा. पेशियों का दर्द, सिरदर्द) शामिल हैं। विभिन्न प्रकार के विषाणु भिन्न प्रकार के लक्षण के कारण हैं।
वाइरस-जनित निमोनिया के सामान्य कारण निम्न हैं:
आम तौर पर निमोनिया उत्पन्न करने वाले दुर्लभ वाइरसों में निम्न वाइरस शामिल हैं:
उन वाइरसों में, जो अन्य रोगों का कारण होते हैं, किंतु कभी-कभी निमोनिया उत्पन्न करते हैं, निम्न वाइरस शामिल हैं:
प्रजनन करने के लिए वाइरसों को कोशिकाओं का अतिक्रमण करना आवश्यक होता है। आम तौर पर, वाइरस सांस के साथ महीन बूंदों के रूप में मुंह और नाक के जरिये फेफड़ों तक पहुंचता है। वहां, वाइरस वायु-मार्गों और वायुकोशिकाओं की भीतरी पर्त पर स्थित कोशिकाओं पर आक्रमण करता है। इस आक्रमण के कारण या तो वाइरस द्वारा सीधे मार दिए जाने या पूर्वनियोजित कोशिकाहनन के जरिये स्वत: विनाश के द्वारा कोशिकाओं की मृत्यु हो जाती है।
संक्रमण के प्रति रोग प्रतिरोधी तंत्र की प्रतिक्रिया होने पर फेफड़ों को और नुकसान पहुंचता है। श्वेत रक्त कण, विशेषकर लसीका कोशिकाएं, विभिन्न प्रकार के रसायनों (साइटोकाइन) को सक्रिय करने के लिए जिम्मेदार होते हैं, जिनके कारण वायुकोशिकाओं में द्रव का ह्रास होने लगता है। कोशिकाओं के विनाश और द्रव से भरी वातकोशिकाओं के कारण रक्त प्रवाह में आक्सीजन के परिवहन में व्यवधान आता है।
फेफड़ों पर होने वाले प्रभावों के अतिरिक्त, कई वाइरस अन्य अवयवों को प्रभावित करते हैं और विभिन्न प्रकार की अनेकों शारीरिक क्रियाओं को प्रभावित करने वाला रोग उत्पन्न कर सकते हैं। वाइरस शरीर को जीवाणु संक्रमण के प्रति अधिक संवेदनशील बना देते हैं; इस वजह से, वाइरस-जनित निमोनिया की एक समस्या के रूप में जीवाणु-जन्य निमोनिया होता है।
वाइरस-जन्य निमोनिया के उन मामलों में, जहां इन्फ्लुएंज़ा ए या बी को रोग का कारक समझा जाता है, लक्षणों के शुरू होने के 48 घंटों के भीतर आने वाले रोगियों को ओसेल्टामिविर या ज़ानामिविर के द्वारा उपचार से लाभ हो सकता है। श्वसनतंत्रीय सिनसाइशियल वाइरस (आरएसवी) का उपचार रिबाविरिन से किया जा सकता है। हर्पिस सिम्लेक्स वाइरस और वेरिसेला-ज़ॉस्टर वाइरस के संक्रमणों का इलाज आम तौर पर एसाइक्लोविर से किया जाता है, जबकि गैनसाइक्लोविर का प्रयोग साइटोमिगेलोवाइरस के उपचार के लिए किया जाता है। सार्स कोरोनावाइरस, एडीनोवाइरस, हैंटावाइरस, पैराइन्फ्लुएंज़ा या एच1एन1 वाइरस के द्वारा हुए निमोनिया के लिए कोई ज्ञात प्रभावशाली उपचार उपलब्ध नहीं है ; इन रोगों का इलाज अधिकतर सहयोग प्रदान करने के लिए ही होता है।
अभिक्रिया क्रिया-विधि
रसायन विज्ञान में किसी अभिक्रिया में होने वाली विभिन्न मूलभूत अभिक्रियाओं का क्रमबद्ध विवरण अभिक्रिया क्रिया-विधि (reaction mechanism) कहलाता है।
अधिकांश रासायनिक अभिक्रियाओं में सीधे तौर पर केवल "सकल (नेट) रासायनिक परिवर्तन" ही प्रेक्षित किया जा सकता है। किन्तु ऐसे प्रयोग डिजाइन किये जा सकते हैं जो उन 'नेट अभिक्रियाओं' के संभावित चरणों का संकेत देते हैं। हाल के वर्षों में 'एलेक्ट्रोस्प्रे आयोनाइजेशन मास स्पेक्ट्रोस्कोपी' का उपयोग करके बहुत सी रासायनिक अभिक्रियाओं की क्रियाविधियों की जानकारी प्राप्त की गयी है।
हबल अनुक्रम
हबल अनुक्रम गैलेक्सियों को उनकी आकृतियों के आधार पर श्रेणियों में डालने का एक तरीक़ा है जिसका आविष्कार खगोलशास्त्री ऍडविन हबल ने १९२६ में किया था। इसमें गैलेक्सियों को तीन बड़ी श्रेणियों में डाला जाता है - अंडाकार (ऍलिप्टीकल, अंडे-जैसी), लेंसनुमा (लॅन्टिक्युलर, लेंस जैसी) और सर्पिल (स्पाइरल, सर्पिल आकार)। एक चौथी श्रेणी भी होती है जिसमें वे बेढंगी गैलेक्सियाँ डाली जाती हैं जो हबल अनुक्रम की तीन व्यवस्थित श्रेणियों में से किसी में नहीं डाली जा सकतीं। हबल अनुक्रम गैलेक्सियों के लिए दुनिया की सब से अधिक प्रयोग होने वाली श्रेणीकरण विधि है।
अंग्रेज़ी में "हबल अनुक्रम" को "हबल सीक्वॅन्स" (Hubble sequence) कहा जाता है। इसे कभी-कभी "हबल ट्यूनिन्ग फ़ोर्क" (Hubble tuning fork) भी कहा जाता है क्योंकि इसका आकार "ट्यूनिन्ग फ़ोर्क" नाम के एक दो-काँटों वाले औज़ार से मिलता-जुलता है जिसका इस्तेमाल संगीत वाद्यों को धुन में लाने के लिए किया जाता है।
आनन्देश्वर मन्दिर, परमट, कानपुर
आनन्देश्वर मन्दिर परमट कानपुर मे बहुत प्रसिद्ध शिव मंदिर है, जो की जुना अखाणा से सम्बंधित है।
आनंदेश्वर
इस मंदिर के महंत रमेश पूरी ने बताया, "इस मंदिर का इतिहास महाभारत काल के पहले का है। गंगा किनारे करीब तीन एकड़ में बना है यह मंदिर। प्राचीन समय में यहां पर एक विशाल टीला हुआ करता था। जिसके आस-पास उस समय के एक राजा की कई गाएं चरने के लिए आती थी। उन्ही गायों में से एक गाय थी आनन्दी गाय। जो उस टीले पर जाकर बैठती थी और जब वहां से चलने लगाती थी तब वह अपना सारा दूध उस टीले पर ही देती थी। - जब राजा को इसके विषय में पता चला तो वह कई दिनों तक इसे देखता रहा, एकदिन राजा ने गाय के खुद ब खुद दूध बहा देने का रहस्य जानने के लिए टीले की खुदाई करवाई। कहते है दो दिन की खुदाई के बाद उस टीले से एक शिवलिंग निकला, भोलेनाथ का शिवलिंग देख राजा ने उस शिवलिंग की स्थापना वहा करवाकर रुद्राभिषेक करवाया। - वहा शिवलिंग मिलने के बाद उस गाय ने भी वहां अपना दूध बहाना बंद कर दिया। ऐसे में उस गाय के नाम पर यहां मिले भोलेनाथ का नाम आनंदेश्वर रखा गया।"
काले धन के विरुद्ध भारतीय आन्दोलन (सन् २०११)
सन् २०११ में काले धन के विरुद्ध भारत में कई आन्दोलन हुए। इस आन्दोलन में बाबा रामदेव अग्रणी भूमिका निभा रहे हैं। ४ जून २०११ को दिल्ली में दस लाख लोग इसके लिये अनशन पर बैठेंगे।
दीर्घवृत्ताभ
दीर्घवृत्ताभ या ऍलिप्सॉइड (अंग्रेजी: ellipsoid) एक बंद सतह का अन्डेनुमा आकार होता है। दीर्घवृत्ताभ दीर्घवृत्त (ऍलिप्स) की तरह ही होता है लेकिन जहाँ दीर्घवृत्त केवल दो आयामों (डिमॅनशन) का होता है वहाँ दीर्घवृत्ताभ तीन या उस से ज़्यादा आयामों में होता है। हमारे ब्रह्माण्ड के जिस दिक् ("स्पेस") का मनुष्यों को अनुभव होता है उसमें त्रिआयामी दीर्घवृत्ताभ होते हैं। जो समीकरण तीन आयामों (x, y, z) के दिक् में एक मानक अक्ष-अनुकूल ("एक्सिस अलाइन्ड") दीर्घवृत्ताभ दर्शाता है वह इस प्रकार है -
जहाँ "a" और "b" दीर्घवृत्ताभ के मध्यरेखाओं ("x" और "y" आयामों के इक्वेटर) के अर्धव्यास (रेडियस) हैं और "c" ध्रुवीय (यानि "z" आयाम) का अर्धव्यास है।
अंडाकार गैलेक्सी
अंडाकार आकाशगंगा किसी दीर्घवृत्ताभ (ऍलिप्सॉइड) आकार वाली आकाशगंगा को कहते हैं, जिसके हर भाग से लगभग बराबर की चमक आ रही हो। इनका आकार एक शुद्ध गोले से लेकर बहुत ही पिचके चपटे अंडे की तरह हो सकता है और इनमें दसियों करोड़ से लेकर दस खरब तारे हो सकते हैं। लेंसनुमा (लॅन्टिक्युलर, लेंस जैसी) और सर्पिल (स्पाइरल, सर्पिल आकार) आकाशगंगाओं के साथ, अंडाकार आकाशगंगाएँ हबल अनुक्रम की तीन मुख्य आकाशगंगाओं की श्रेणियां हैं। अंडाकार आकाशगंगाओं में पुराने तारे होते हैं और इनका अंतरतारकीय माध्यम ("इन्टरस्टॅलर मीडयम") कम घना होता है। इनमें नवजात तारे कम ही मिलते हैं। हमारे इर्द-गिर्द के ब्रह्माण्ड में लगभग १०-१५% आकाशगंगाएँ इस श्रेणी की होती हैं, लेकिन पूरे ब्रह्माण्ड में इनकी प्रतिशत संख्या इस से कम मानी जाती है।
अंग्रेज़ी में "अंडाकार आकाशगंगा" को "ऍलिप्टिकल गैलॅक्सी" (elliptical galaxy) कहते हैं।
लेंसनुमा गैलेक्सी
लेंसनुमा गैलेक्सी या लॅन्टिक्युलर गैलेक्सी किसी लेंस के आकार वाली गैलेक्सी को कहते हैं और यह हबल अनुक्रम में सर्पिल गैलेक्सी और अन्डेनुमा गैलेक्सी की दो श्रेणियों के बीच की एक श्रेणी है। सर्पिल गैलेक्सियों की तरह यह भी एक चक्र के आकार में होती हैं लेकिन इनके अंतरतारकीय माध्यम में अक्सर बहुत कम घनत्व होता है क्योंकि यह वहाँ की अधिकाँश धूल, गैस और प्लाज़्मा खो चुकी होती हैं। इस वजह से इनमें नए तारे बहुत कम बनते हैं और इनके अधिकतर तारे बूढ़े हो रहे होते हैं। जहाँ सर्पिल गैलेक्सियों में भुजाएं एक मुख्य आकृति होती हैं, वहाँ लेंसनुमा गैलेक्सियों में यह भुजाएं साफ़ नहीं बनी होतीं और अगर पृथ्वी से इन्हें ऊपर से न देखा जा सके तो इनमें और अन्डेनुमा गैलेक्सियों में अंतर बताना मुश्किल होता है।
अंग्रेज़ी में "लेंसनुमा गैलेक्सी" को "लॅन्टिक्युलर गैलॅक्सी" (lenticular galaxy) कहते हैं।
बेढंगी गैलेक्सी
बेढंगी गैलेक्सी या इर्रेग्युलर गैलेक्सी ऐसी गैलेक्सी को कहते जिसका कोई व्यवस्थित आकार न हो, यानि यह हबल अनुक्रम की सर्पिल, लेंसनुमा और अंडाकार की किसी श्रेणी में ना आये। इनका आकार टेढ़ा-मेढ़ा होता है और इनमें न तो साफ़ भुजाएं होती हैं न ही केंद्रीय गोला जो की व्यवस्थित गैलेक्सियों में नज़र आते हैं। वैज्ञानिकों का अनुमान है के हमारे ब्रह्माण्ड में लगभग २५% गैलेक्सियाँ ऐसी बेढंगी होती हैं। माना जाता है के इनमें से अधिकतर कभी सर्पिल या अंडाकार रही होती हैं लेकिन गुरुत्वाकर्षण के अस्त-व्यस्त प्रभावों से इनका आकार बिगड़ जाता है। देखा गया है के बेढंगी गैलेक्सियों में गैस और धूल की बहुत तादाद होती है। हमारी अपनी गैलेक्सी आकाशगंगा के इर्द-गिर्द घूमती कुछ उपग्रही गैलेक्सियाँ, जैसे की बड़ा और छोटा मॅजलॅनिक बादल बेढंगी गैलेक्सियाँ हैं।
अंग्रेज़ी में "बेढंगी गैलेक्सी" को "इर्रेग्युलर गैलॅक्सी" (irregular galaxy) कहते हैं। इसे अरबी में "मजरा ग़ैर मुन्तेज़मा" (, यानि "बिना इंतज़ाम वाली गैलेक्सी") कहते हैं।
उषा यादव
प्रोफेसर उषा यादव समकालीन हिंदी साहित्य की प्रसिद्ध लेखिका हैं। वे केन्द्रीय हिंदी संस्थान आगरा, डॉ॰ भीमराव अम्बेडकर विश्वविद्यालय, कन्हैयालाल माणिकलाल मुंशी हिंदी विद्यापीठ में भी प्राध्यापन कार्य कर चुकी हैं। वे साहित्यिक एवं सांस्कृतिक संस्था इन्द्रधनुष की अध्यक्ष एवं प्राच्य शोध संस्थान की सचिव भी हैं। उन्हें उत्तर प्रदेश हिंदी संस्थान लखनऊ से बाल साहित्य का सर्वोच्च सम्मान बालसाहित्य भारती तथा विश्वविद्यालय स्तरीय सम्मान भी प्राप्त हुआ।  मध्य प्रदेश साहित्य अकादमी ने उनके उपन्यास काहे री नलिनी को अखिल भारतीय वीरसिंह देव पुरस्कार प्रदान किया।
जन्म: कानपुर, उत्तर प्रदेश
वे वरिष्ठ बाल-साहित्यकार कानपुर निवासी चन्द्रपाल सिंह यादव मयंक जी की सुपुत्री एवं केआर महाविद्यालय मथुरा के पूर्व प्राचार्य तथा उत्तर प्रदेश उच्च शिक्षा सेवा आयोग के पूर्व सदस्य डॉ॰ राजकिशोर सिंह की धर्मपत्नी हैं।
1. उपन्यास "उसके हिस्से की धूप" - महात्मा गांधी द्विवार्षिक हिंदी लेखन पुरस्कार- राष्ट्रीय मानवाधिकार आयोग (2018) द्वारा 2014-15 के लिए प्रथम पुरस्कार
2. पुस्तक "किले का रहस्य" - भारतेंदु हरिश्चंद्र पुरस्कार- भारत सरकार द्वारा प्रथम पुरस्कार (2003)
3. पुस्तक "काहे री नलिनी" - अखिल भारतीय वीर सिंह देव प्रथम पुरस्कार- 2008 के लिए, मध्य प्रदेश साहित्य अकादमी, भोपाल (2011)
4. बाल साहित्य भारती पुरस्कार - उत्तर प्रदेश हिंदी संस्थान द्वारा (1998)
5. "पारस पत्थर"- चिल्ड्रन बुक ट्रस्ट दिल्ली द्वारा आयोजित अखिल भारतीय बाल साहित्य प्रतियोगिता में पुरस्कृत (1987)
6. "लाखों में एक"- उत्तर प्रदेश शासन द्वारा वर्ष 1994 में पुरस्कृत, शकुंतला सिरोठिया बाल साहित्य पुरस्कार से 1997 में पुरस्कृत
7. अखिल भारतीय महिला परिषद आगरा द्वारा साहित्यिक सेवाओं के लिए "नारी भूषण" उपाधि से विभूषित
8. बाल कल्याण के लिए समर्पित साहित्यिक सेवाओं हेतु 'नागरी बाल साहित्य संस्थान' बलिया द्वारा वर्ष 1998 में सम्मानित
9. पंडित हर प्रसाद पाठक स्मृति बाल साहित्य पुरस्कार 2001 में
10. नागरी प्रचारिणी सभा आगरा द्वारा हिंदी गौरव सम्मान 2010
11. मीरा फाउंडेशन इलाहाबाद द्वारा मीरा स्मृति सम्मान वर्ष 2011
12. डॉक्टर प्रतीक मिश्र स्मृति शोध संस्थान कानपुर द्वारा सम्मानित वर्ष 2013
13. बाल कल्याण एवं बाल साहित्य शोध केंद्र भोपाल द्वारा सम्मानित वर्ष 2016
14. राष्ट्रीय बाल साहित्य संगोष्ठी, नैनीताल में डॉ राष्ट्रबंधु बाल साहित्य सम्मान 2019  15. पद्मश्री सम्मान-2021 (साहित्य)
अंतरजाल नियमावली
अंतरजाल नियमावली (इंटरनेट प्रोटोकॉल,Internet Protocol) डाटा को एक स्थान (संगणक) से दुसरे स्थान (संगणक) पर ले जाने के किये नियम व शर्ते बनता है। इंटरनेट प्रोटोकॉल (IP) इंटरनेट प्रोटोकॉल सूट में प्रमुख संचार प्रोटोकॉल है जो नेटवर्क सीमाओं के अंतर्गत डेटाग्राम को प्रसारित करने के लिए बनाया गया है। इसका रूटिंग(routing) फ़ंक्शन इंटरनेटवर्किंग को शुरू करता है, और अनिवार्य रूप से इंटरनेट को स्थापित किये रखता है।
IP पैकेट हेडर को IP पतों के आधार पर स्रोत होस्ट से गंतव्य होस्ट तक पैकेट पहुँचाने का कार्य है। इस उद्देश्य के लिए, IP पैकेट संरचनाओं को परिभाषित करता है जो वितरित किए जाने वाले डेटा को एनकैप्सुलेट करता है। यह उन एड्रेसिंग विधियों को भी परिभाषित करता है जिनका उपयोग स्रोत और गंतव्य जानकारी को डेटाग्राम के साथ मिलाने के लिए किया जाता है।
ऐतिहासिक रूप से, आईपी 1974 में विंट सेर्फ़ और बॉब कहन द्वारा शुरू किए गए मूल ट्रांसमिशन कंट्रोल प्रोग्राम में कनेक्शन रहित डेटाग्राम सेवा थी, जिसे कनेक्शन-उन्मुख सेवा द्वारा पूरक किया गया था जो ट्रांसमिशन कंट्रोल प्रोटोकॉल (टीसीपी) के लिए आधार बन गया। इसलिए इंटरनेट प्रोटोकॉल सूट को अक्सर टीसीपी/आईपी कहा जाता है।
IP का पहला प्रमुख संस्करण, इंटरनेट प्रोटोकॉल संस्करण 4 (IPv4), इंटरनेट का प्रमुख प्रोटोकॉल है। इसका उत्तराधिकारी इंटरनेट प्रोटोकॉल वर्जन 6 (IPv6) है, जो 2006 के बाद से सार्वजनिक इंटरनेट पर अपनी बढ़त बनाता जा रहा है।
इंटरनेट प्रोटोकॉल होस्ट इंटरफेस से संवाद करने के, डेटा को डेटाग्राम (विखंडन और पुन: जोड़ने सहित) में एनकैप्सुलेट करने, और एक या अधिक आईपी नेटवर्क के बीच डेटाग्राम को स्रोत होस्ट इंटरफ़ेस से में गंतव्य होस्ट इंटरफ़ेस पर रूट करने के लिए जिम्मेदार है। इन उद्देश्यों के लिए इंटरनेट प्रोटोकॉल, पैकेट के प्रारूप को परिभाषित करता है और एक एड्रेसिंग सिस्टम प्रदान करता है।
इंटरनेट प्रोटोकॉल सूट का डिज़ाइन अंत-से-अंत (end to end, एंड-टू-एंड) सिद्धांत का पालन करता है, जो CYCLADES परियोजना से लिया गया एक अवधारणा है। एंड-टू-एंड सिद्धांत के तहत, नेटवर्क इन्फ्रास्ट्रक्चर को किसी एकल नेटवर्क तत्व या ट्रांसमिशन माध्यम में स्वाभाविक रूप से अविश्वसनीय माना जाता है और लिंक और नोड्स की उपलब्धता के मामले में गतिशील है। कोई केंद्रीय निगरानी या प्रदर्शन माप सुविधा मौजूद नहीं है जो नेटवर्क की स्थिति को ट्रैक करती है या बनाए रखती है। नेटवर्क जटिलता को कम करने के लिए, नेटवर्क में प्रज्ञा(intelligence) जानबूझकर अंत नोड्स में स्थापित किया जाता है।
अरपानेट और प्रारंभिक इंटरनेट के डिजाइन के समय के दौरान, एक सार्वजनिक, अंतर्राष्ट्रीय नेटवर्क के सुरक्षा पहलुओं और जरूरतों को पर्याप्त रूप से अनुमानित नहीं किया जा सका। नतीजतन, कई इंटरनेट प्रोटोकॉल ने नेटवर्क हमलों और बाद के सुरक्षा आकलनो द्वारा उजागर कमजोरियों को प्रदर्शित किया। 2008 में, एक संपूर्ण सुरक्षा मूल्यांकन और समस्याओं के प्रस्तावित शमन का प्रकाशन किया गया था। IETF आगे भी अध्ययन कर रहा है।  ICANN
डन्डीय सर्पिल गैलेक्सी
डन्डीय सर्पिल गैलेक्सी ऐसी सर्पिल गैलेक्सी को कहा जाता है जिसका केन्द्रीय भाग केवल एक साधारण गोला न होके तारों के समूहों का बना हुआ एक खीचा मोटा डंडा होता है जो गोलाकार केन्द्रीय भाग से निकला होता है। अनुमान किया जाता है के सारी सर्पिल गैलेक्सियों में से लगभग दो-तिहाई में ऐसे डंडे होते हैं। बहुत से वैज्ञानिक अब मानते हैं के हमारी अपनी आकाशगंगा, क्षीरमार्ग, एक डन्डीय सर्पिल गैलेक्सी है।
अंग्रेज़ी में "डन्डीय सर्पिल गैलेक्सी" को "बार्ड स्पाइरल गैलॅक्सी" (barred spiral galaxy) कहते हैं।
बड़ा मॅजलॅनिक बादल
बड़ा मॅजलॅनिक बादल (ब॰मॅ॰बा॰) एक बेढंगी गैलेक्सी है जो हमारी अपनी गैलेक्सी, आकाशगंगा, की उपग्रह है। यह पृथ्वी से क़रीब १६०,००० प्रकाश-वर्ष दूर है और आकाशगंगा से तीसरी सब से समीप वाली गैलेक्सी है। इसका कुल द्रव्यमान (मास) हमारे सूरज से लगभग १० अरब गुना है और इसका व्यास (डायामीटर) १४,००० प्रकाश-वर्ष है। तुलना के लिए आकाशगंगा का द्रव्यमान बड़े मॅजलॅनिक बादल से सौ गुना अधिक है और उसका व्यास १००,००० प्रकाश-वर्ष है। आसपास की ३० गैलेक्सियों के स्थानीय समूह में ब॰मॅ॰बा॰ एण्ड्रोमेडा, आकाशगंगा और ट्राऐन्गुलम के बाद चौथी सब से बड़ी गैलेक्सी है।
वैज्ञानिक मानते हैं के युगों पहले ब॰मॅ॰बा॰ एक डंडीय सर्पिल गैलेक्सी थी जिसे आकाशगंगा के ज़बरदस्त गुरुत्वाकर्षण के ज्वारभाटा बल ने बेढंगा बना डाला। ब॰मॅ॰बा॰ में अभी भी एक केन्द्रीय डंडा और एक भुजा है, लेकिन इनका आकार काफ़ी टेढ़ा-मेढ़ा हो गया है।
अन्य बेढंगी गैलेक्सियों की तरह ब॰मॅ॰बा॰ भी धूल और गैस से भरपूर है और इसमें नए तारे बड़ी तादाद में जन्म ले रहे हैं। स्थानीय समूह का सब से सक्रीय तारे जन्मने का क्षेत्र, टरैन्ट्यूला निहारिका (नेब्युला) इसी गैलेक्सी में स्थित है।
अंग्रेज़ी में "बड़े मॅजलॅनिक बादल" को "लार्ज मॅजलॅनिक क्लाउड" (Large Magellanic Cloud) कहते हैं।
छोटा मॅजलॅनिक बादल
छोटा मॅजलॅनिक बादल (छो॰मॅ॰बा॰) एक बौनी गैलेक्सी है जो हमारी अपनी गैलेक्सी, आकाशगंगा, की उपग्रह है। यह पृथ्वी से क़रीब २००,००० प्रकाश-वर्ष दूर है और इसका व्यास ७,००० प्रकाश-वर्ष है। छो॰मॅ॰बा॰ में कई दसियों करोड़ तारे हैं। तुलना के लिए आकाशगंगा का व्यास १००,००० प्रकाश-वर्ष है और उसमें १-४ खरब तारे हैं। छो॰मॅ॰बा॰ हमारी आसपास की ३० गैलेक्सियों के स्थानीय समूह की सदस्य है और बिना दूरबीन के आँखों से दिख सकने वाली सबसे सुदूर खगोलीय वस्तुओं में इसकी गिनती होती है।
वैज्ञानिक मानते हैं के युगों पहले छो॰मॅ॰बा॰ एक डंडीय सर्पिल गैलेक्सी थी जिसे आकाशगंगा के ज़बरदस्त गुरुत्वाकर्षण के ज्वारभाटा बल ने बेढंगा बना डाला। छो॰मॅ॰बा॰ में अभी भी एक केन्द्रीय डंडा है, लेकिन इनका आकार काफ़ी टेढ़ा-मेढ़ा हो चुका है।
अंग्रेज़ी में "छोटे मॅजलॅनिक बादल" को "स्मॉल मॅजलॅनिक क्लाउड" (Small Magellanic Cloud) कहते हैं।
संतात्यक (माप)
संतात्यक या कन्टिन्यम किसी चीज़ के ऐसे विस्तार या फैलाव को बोलते हैं जिसमें धीरे-धीरे बिना किसी अंतराल या दरार के बदलाव आये। उदहारण के लिए समय का बहाव एक संतात्यक है क्योंकि हर क्षण अपने से पहले क्षण से बिना किसी अंतराल के जुड़ा होता है जबकि पैसे की गिनती संतात्यक नहीं है (क्योंकि उसकी मात्रा एक-एक पैसे के "झटके के साथ बढ़ती है)। इसी तरह से दिक् (स्पेस) एक संतात्यक है। यदि किसी चीज़ का प्रवाह संतात्यक हो तो उस चीज़ को "संतात्य" कहा जाता है। समय संतात्य है।
अंग्रेज़ी में "संतात्यक" को "कन्टिन्यम" (continuum) और "संतात्य" को "कॉन्टीनुअस" (continuous) कहते हैं। अगर हम कहें के "समय का प्रवाह एक संतात्यक है" तो उसे अंग्रेज़ी में कहेंगे "the flow of time forms a continuum"। "समय संतात्य है" को कहेंगे "time is continuous"।
ओरिएंटल कालेज (लाहौर)
पंजाब यूनिवर्सिटी ओरिएंटल कालेज () जिसे आम तौर पर सिर्फ़ ओरिएंटल कालेज ही कहते हैं लाहौर में स्थित एक प्रसिद्ध उच्च-स्तरीय अध्ययन की संस्था है। इसकी शुरुआत १८७६ में आदि ब्राह्मो समाज के प्रचरत पंडित नवीन चन्द्र राय ने की थी और वही इसके प्रिंसिपल भी रहे। लाहौर में यह गोवरमेंट कालेज के पास स्थित है।
ली ना
ली ना (; जन्म 26 फ़रवरी 1982) एक चीनी पेशेवर टेनिस खिलाड़ी है| ली 5 डब्ल्यूटीए और 19 आईटीएफ एकल खिताब जीत लिया है| वह वर्तमान में डब्ल्यूटीए द्वारा विश्व नंबर 4 क्रमित है| जनवरी 2011 में ली ऑस्ट्रेलियाई ओपन के फाइनल में पहुंची थी परन्तु उसे 3 मुश्किल सेटों में हार का सामना करना पड़ा था। 2011 जून में, ली ने फाइनल में गत चैंपियन फ्रांसेस्का शियावोन को हरा कर २०११ का फ्रेंच ओपन जीता और ग्रैंड स्लैम एकल खिताब जीतने वाली पहली एशियाई बन गयी| उन्होंने इसके निर्णायक मैच में गत चैम्पियन इटली की फ्रांसिक्का शियावोन को 6-4, 7-6 से हराया। ली ने दूसरे सेट में टाईब्रेकर में विरोधी को कोई मौका नहीं दिया और जीत दर्ज की। उनका जन्म चीन के वुहान में हुआ था।
तारों की श्रेणियाँ
खगोलशास्त्र में तारों की श्रेणियाँ उनसे आने वाली रोशनी के वर्णक्रम (स्पॅकट्रम) के आधार पर किया जाता है। इस वर्णक्रम से यह ज़ाहिर हो जाता है कि तारे का तापमान क्या है और उसके अन्दर कौन से रासायनिक तत्व मौजूद हैं। अधिकतर तारों कि वर्णक्रम पर आधारित श्रेणियों को अंग्रेज़ी के O, B, A, F, G, K और M अक्षर नाम के रूप में दिए गए हैं- ध्यान रहे के किसी दर्शक को इन तारों के रंग इनकी श्रेणी के बताए गए रंगों से अलग प्रतीत हो सकते हैं। तारों के श्रेणीकरण के लिए इन अक्षरों के साथ एक शून्य से नौ तक का अंक भी जोड़ा जाता है जो दो अक्षरों के अंतराल में तारे का स्थान बताता है। जैसे कि "A5" का स्थान "A0" और "F0" के ठीक बीच में है। इन अक्षर और अंक के पीछे एक रोमन अंक भी जोड़ा जाता है जो I, II, III, IV या V होता है (यानि एक से पाँच के बीच का रोमन अंक होता है)। अगर कोई तारा महादानव हो तो उसे I का रोमन अंक मिलता है। III का मतलब है के तारा एक दानव तारा है और V का मतलब है के यह एक बौना तारा है (जिन्हें मुख्य अनुक्रम के तारे भी कहा जाता है)। हमारे सूरज कि श्रेणी G2V है, याही यह एक पीला बौना तारा है जो २ क़दम नारंगी तारे की तरफ़ है। आकाश में सबसे चमकीले तारे, व्याध, की श्रेणी A1V है।
हार्वर्ड विधि बौने तारों को श्रेणियों में बांटने का एक तरीक़ा है। देखा गया है के तारा जितना नीले की तरफ़ होता जाता है उतना ही गरम होता है और उतना ही बड़ा होता है। नीचे दिखाया गया है के अलग श्रेणियों के तारों का क्या तापमान होता है और हमारे सूरज की तुलना में क्या आकार और चमकीलापन होता है। ध्यान रहे के यह सिर्फ़ मुख्य अनुक्रम के तारों (यानि बौने तारों) के लिए जायज़ है -
१८८० ई॰ के बाद के काल में हार्वर्ड विश्वविद्यालय की वेधशाला (ऑब्ज़रवेटरी) में काम कर रहे वैज्ञानिकों ने सितारों की 'A' से लेकर 'O' तक श्रेणियाँ बनाई। लेकिन १९२० के दशक में भारतीय खगोलवैज्ञानिक मेघनाद साहा ने तारों के वर्णक्रम और उनके सतही तापमान में सम्बन्ध दिखाया। जैसे-जैसे इस क्षेत्र में ज्ञान बढ़ता गया, वैज्ञानिकों ने श्रेणियाँ तापमान के अनुसार बदल दी और जहाँ दो श्रेणियाँ वास्तव में एक ही तापमान के तारों के बारे में थी उन्हें विलय करके एक श्रेणी हटा दी गयी (इसीलिए 'C', 'D' और कुछ और अक्षरों के नाम की श्रेणियाँ नहीं हैं)। साहा के और अन्य वैज्ञानिकों के अध्ययन से यह बात साफ़ हो गई के OBAFGKM दरअसल सतही तापमान की श्रेणियाँ हैं।
१९४३ में यर्कीज़ वेधशाला में काम कर रहे तीन वैज्ञानिकों ने तारों के वर्णक्रम की एक नयी श्रेणीकरण विधि बनाई। इन वैज्ञानिकों के नाम विलियम विल्सन मॉर्गन, फ़िलिप सी॰ कीनन और ऍडिथ़ कॅल्मॅन थे इसलिए इस प्रणाली को "MKK" विधि भी कहा जाता है जो इनके अंतिम नामों के पहले अंग्रेज़ी अक्षरों को जोड़कर बना है। जहाँ हार्वर्ड श्रेणीकरण सिर्फ़ सतही तापमान के हिसाब से चलता है और केवल बौने तारों के लिए प्रयोग किया जाता है वहाँ यर्कीज़ श्रेणीकरण में सतही तापमान और चमक दोनों का प्रयोग किया जाता है और यह सभी तारों का श्रेणीकरण करते हैं। दानव तारे द्रव्यमान में तो बौने तारों जितना ही होते हैं लेकिन उनका व्यास बौने तारों से ज़्यादा होता है। इसलिए दानव तारों की सतह पर गुरुत्वाकर्षण, गैस का घनत्व और दबाव तीनों बौने तारों से बहुत कम होते हैं। इस अंतर का वर्णक्रम पर काफ़ी असर देखा जा सकता है। बौने तारों के ज़्यादा दबाव की वजह से उनके वर्णक्रम की लक़ीरें "फैल" जाती हैं। चमक के हिसाब से यर्कीज़ विधि में यह श्रेणियाँ हैं -
गणेश-द्वादशनाम
विघ्नविनाशक-गणेश-द्वादशनामस्तोत्रम् सुमुखश्चैकदन्तश्च कपिलो गजकर्णकः। लम्बोदरश्च विकटो विघ्ननाशो विनायकः।। धूम्रकेतुर्गणाध्यक्षो भालचन्द्रो गजाननः। द्वादशैतानि नामानि यः पठेच्छृणुयादपि।। विद्यारम्भे विवाहे च प्रवेशे निर्गमे तथा। संग्रामे संकटे चैव विघ्नस्तस्य न जायते।। हिन्दी अर्थ- 1. सुमुख 2.एकदन्त 3.कपिल 4. गजकर्णक 5. लम्बोदर 6. विकट 7. विघ्ननाश 8. विनायक 9. धूम्रकेतु 10. गणाध्यक्ष 11. भालचन्द्र 12. गजानन - इन बारह नामों को विद्यारम्भकाल में, विवाहकाल में, प्रवेशकाल में, निर्गम काल में (यात्रा के समय), संग्राम के समय और संकट के समय जो पढे अथवा सुने भी, उन्हें कोई विध्न नहीं होता है।
।। संकटनाशनगणेशद्वादशनामस्तोत्रम्।। नारद उवाच प्रणम्य शिरसा देवं गौरीपुत्रं विनायकम्। भक्तावासं स्मरेन्नित्यमायुःकामार्थसिद्धये।। प्रथमं वक्रतुण्डं च एकदन्तं दि्वतीयकम्। तृतीयं कृष्णपिंगाक्षं गजवक्त्रं चतुर्थकम्।। लम्बोदरं पंचमं च षष्ठं विकटमेव च। सप्तमं विघ्नराजं च धूम्रवर्णं तथाष्टमम्।। नवमं भालचन्द्रं च दशमं तु विनायकम्। एकादशं गणपतिं द्वादशं तु गजाननम्।। द्वादशैतानि नामानि त्रिसन्ध्यं यः पठेन्नरः। न च विघ्नभयं तस्य सर्वसिद्धिकरं प्रभो।। विद्यार्थी लभते विद्यां धनार्थी लभते धनम्। पुत्रार्थी लभते पुत्रान् मोक्षार्थी लभते गतिम्।। जपेद् गणपतिस्तोत्रं षड्भिर्मासैः फलं लभेत्। संवत्सरेण सिद्धिञ्च लभते नात्र संशयः।। अष्टभ्यो ब्राह्मणेभ्यश्च लिखित्वा यः समर्पयेत्। तस्य विद्या भवेत् सर्वा गणेशस्य प्रसादतः।।
।। इतिश्रीनारदपुराणे संकटनाशननाम गणेशद्वादशनामस्तोत्रं सम्पूर्णम्।।
सौर अर्धव्यास
सौर अर्धव्यास (solar radius), जिसे formula_1 के चिन्ह से दर्शाया जाता है, हमारे सूरज का अर्धव्यास (रेडियस) है जो ६.९५५ x १० किलोमीटर के बराबर है। खगोलशास्त्र में, सौर्य अर्धव्यास का तारों के अर्धव्यास बताने के लिए इकाई की तरह इस्तेमाल होता है। अगर किसी तारे का अर्धव्यास हमारे सूरज से बीस गुना है, जो कहा जाएगा के उसका अर्धव्यास २० formula_1 है। ज़ाहिर है के सूरज का अपना अर्धव्यास १ formula_1 है।
सौर ज्योति
सौर ज्योति अथवा सौर दीप्ति (), जिसे formula_1 के चिन्ह से दर्शाया जाता है, हमारे सूरज से उभरने वाली चमक (यानि फ़ोटोनो के रूप में उत्सर्जित शक्ति) का माप है, जो कि ३.८३९ x १० वॉट के बराबर है। खगोलशास्त्र में, सौर ज्योति का तारों की चमक मापने के लिए इकाई की तरह इस्तेमाल किया जाता है। अगर किसी तारे का चमक हमारे सूरज से बीस गुना है, जो कहा जाएगा के उसकी दीप्ति अथवा ज्योति २० formula_1 है। ज़ाहिर है कि सूरज का अपना चमकीलापन १ formula_1 है।
परमदानव तारा
परमदानव तारा एक अत्याधिक द्रव्यमान (मास) और चमक वाला तारा होता है जिस से लगातार गैस, प्लाज़्मा और अन्य द्रव्य बड़ी मात्राओं में अंतरिक्ष में उछलते रहते हैं। यर्कीज़ वर्णक्रम श्रेणीकरण में इसकी चमक की श्रेणी "0" है (यानि सारे तारों में सब से अधिक)।
"परमदानव तारे" को अंग्रेज़ी में "हाइपरजाएंट स्टार" (hypergiant star) कहा जाता है।
परमदानव तारा कहलाने के लिए किसी तारे के निरपेक्ष कांतिमान (चमक) को -७ मैग्निट्यूड से अधिक होना चाहिए (याद रहे के खगोलीय मैग्निट्यूड की संख्या जितनी कम होती है तारा उतना ही ज़्यादा रोशन होता है) और बहुत ही भीमकाय होना चाहिए। जिन तारों का गैसमंडल बहुत विशाल होता है उनके वर्णक्रम (स्पॅकट्रम) में ६५६.२८ नैनोमीटर के तरंग दैर्घ्य (वेवलॅन्थ़) पर Hα नाम की एक लकीर शामिल होती है जो हाइड्रोजन गैस की एक विशेष उत्तेजना से पैदा होती है। इसलिए वैज्ञानिक परमदानवों की पहचान के लिए उनकी चमक और Hα की मौजूदगी की परख करते हैं।
परमदानवों में सूरज से १००-२६५ गुना द्रव्यमान होता है, यानि १००-२६५ M का द्रव्यमान होता है। उनकी चमक सूरज की चमक से लाखों-करोड़ों गुना ज़्यादा होती है। अलग-अलग परमदानवों का सतही तापमान एक दुसरे से बहुत भिन्न होता है और ३,५०० कैल्विन से लेकर ३५,००० कैल्विन तक हो सकता है। परमदानव अंदरूनी रूप से अस्थाई होते हैं इसलिए उनकी चमक समय के साथ-साथ बदलती रहती है। इतना अधिक द्रव्यमान होने से उनकी उम्र भी कम होती है - जहाँ हमारे सूरज (जो एक मुख्य अनुक्रम का बौना तारा है) को १० अरब साल की आयु मिली है वहाँ महादानव तारे कुछ दसियों लाख साल ही जीते हैं। इतनी कम आयु के कारण परमदानव तारे बहुत कम ही मिलते हैं।
प्राचीन रोम
इतिहासलेखन में, प्राचीन रोम का अभिप्राय रोमन सभ्यता से होता है, जो 8वीं शताब्दी ईसा पूर्व में इतालवी शहर रोम की स्थापना से लेकर 5वीं शताब्दी ईस्वी में पश्चिमी रोमन साम्राज्य के पतन तक है जिसमें रोमन साम्राज्य (753 ईसा पूर्व - 509 ईसा पूर्व), रोमन गणराज्य (509 ईसा पूर्व-27 ईसा पूर्व) और रोमन साम्राज्य (27 ईसा पूर्व - 476 ईस्वी) तथा उसके पश्चिमी साम्राज्य के पतन तक के काल शामिल हैं।
यह सभ्यता इतालवी प्रायद्वीप में एक इतालवी बस्ती के रूप में शुरू हुई, जो पारंपरिक रूप से 753 ईसा पूर्व की बात थी, यह रोम शहर में विकसित हुई और इन्होने बाद में उस साम्राज्य को अपना नाम दिया, जिन क्षेत्रों पर इन्होंने शासन किया और व्यापक सभ्यता वाला एक साम्राज्य विकसित किया। सभ्यता का नेतृत्व और शासन बारी-बारी से रोमनों द्वारा किया गया था, जिनको खुद में एक जातीय समूह या राष्ट्रीयता वाले लोग माना जाता था। प्राचीन विश्व में रोमन साम्राज्य का विस्तार सबसे बड़े साम्राज्यों में से एक बनने के लिए हुआ जिसने अनुमानित 5 से 9 करोड़ निवासियों (उस समय दुनिया की आबादी का लगभग 20%) और 117 ईस्वी में अपने शिखर पर को कवर किया।
रोमन संख्यांक
रोमन संख्यांक द्वारा दर्शायी गयी संख्यांक पद्धत्ति का प्राचीन रोम में उद्गम हुआ और भली भांति उत्तर मध्य युग में पूर्ण यूरोप में संख्याओं को लिखना का सामान्य तरीका बना रहा।
रोमन अंक प्राचीन रोम की संख्या प्रणाली है, जिसमें लातिनी भाषा के अक्षरों को जोड़कर संख्याएँ लिखी जाती थीं। पहले दस रोमन अंक इस प्रकार हैं -
रोमन अंको में शून्य नहीं होता। इनमें बड़ी संख्याओं को लिखना बहुत कठिन हो जाता है - एक तो उनमें बहुत से अक्षर हो जाते हैं और उन्हें समझने में भी समय लगता है। क्योंकि भारतीय प्रणाली की स्थानीय मान (प्लेस वैल्यू) की अवधारणा इनमें नहीं है, इसलिए रोमन अंकों में गणित करना बहुत ही मुश्किल है। जैसे-जैसे भारतीय अंक पहले मध्य पूर्व और फिर यूरोप में फैलने लगे, रोमन अंकों का प्रयोग केवल वर्गों-अध्यायों के नामों के लिए ही होने लगा और गणित में इनकी भूमिका समाप्त हो गयी।
आईयूपीएसी के नये दिशानिर्देशों के अनुसार अब आवर्त सारणी के समूहों के नाम रोमन के बजाय हिन्दू अंकों में लिखे जाते हैं।
महादानव तारा
महादानव तारा एक अत्याधिक द्रव्यमान (मास) और चमक वाला तारा होता है। यर्कीज़ वर्णक्रम श्रेणीकरण में इसकी चमक की श्रेणी "Ia" (बहुत चमकीले महादानव) और "Ib" (कम चमकीले महादानव) है। इनसे बड़े तारे ब्रह्माण्ड में मुट्ठी-भर ही हैं और वे परमदानव तारे कहलाते हैं।
"महादानव तारे" को अंग्रेज़ी में "सुपरजाएंट स्टार" (supergiant star) कहा जाता है।
महादानव तारों का द्रव्यमान १०-७० M (यानि हमारे सूरज के द्रव्यमान का १० से ७० गुना) और उनका अर्धव्यास ३०-५०० R (यानि सूरज के अर्धव्यास का ३० से ५०० गुना) होता है। कुछ महादानावों का अर्धव्यास सूरज से हज़ार गुना ज़्यादा भी होता है। महादानवों की चमक (निरपेक्ष कान्तिमान) सूरज की चमक से ३०,००० से लाखों गुना ज़्यादा होती है। महादानव तारे हर वर्णक्रम श्रेणी में मिलते हैं - इसमें शिकारी तारामंडल में स्थित 'O' श्रेणी का नीला महादानव राजन्य (राइजॅल) भी शामिल है और 'M' श्रेणी का लाल महादानव आद्रा (बीटलजूस) भी।
महादानावों का निरपेक्ष कांतिमान (चमक) -५ से -१२ मैग्निट्यूड के क्षेत्र में होता है (याद रहे के खगोलीय मैग्निट्यूड की संख्या जितनी कम होती है तारा उतना ही ज़्यादा रोशन होता है)। बहुत अधिक द्रव्यमान होने के कारण इन तारों में गुरुत्वाकर्षण का दबाव भयंकर होता है और नाभिकीय संलयन (न्यूक्लीयर फ्यूज़न) बहुत तेज़ी से चलता है, जिस से इनका हाइड्रोजन इंधन बौने तारों के मुक़ाबले में बहुत जल्द खप जाता है। जहाँ हमारे सूरज (जो एक मुख्य अनुक्रम का बौना तारा है) को १० अरब साल की आयु मिली है वहाँ महादानव तारे कुछ लाख साल ही जीते हैं।
प्रबंध काव्य
काव्य के भेद दो प्रकार से किए गए हैं– स्वरूप के आधार पर काव्य के दो भेद हैं -  श्रव्य काव्य- जिस काव्य का रसास्वादन दूसरे से सुनकर या स्वयं पढ़ कर किया जाता है उसे श्रव्य काव्य कहते हैं। जैसे रामायण और महाभारत। श्रव्य काव्य के भी दो भेद होते हैं -  प्रबंध काव्य- इसमें कोई प्रमुख कथा काव्य के आदि से अंत तक क्रमबद्ध रूप में चलती है। कथा का क्रम बीच में कहीं नहीं टूटता और गौण कथाएँ बीच-बीच में सहायक बन कर आती हैं। जैसे रामचरित मानस। प्रबंध काव्य के दो भेद होते हैं - 1- महाकाव्य इसमें किसी ऐतिहासिक या पौराणिक महापुरुष की संपूर्ण जीवन कथा का आद्योपांत वर्णन होता है। 2- खंडकाव्य इसमें किसी की संपूर्ण जीवनकथा का वर्णन न होकर केवल जीवन के किसी एक ही भाग का वर्णन होता है।
चमकीला दानव तारा
चमकीला दानव तारा महादानव तारों और दानव तारों के बीच की श्रेणी का तारा होता है। यह ऐसे दानव तारे होते हैं जिनमें चमक बहुत ज़्यादा होती है लेकिन यह इतने बड़े नहीं होते के इन्हें महादानव तारों का दर्जा दिया जाए। यर्कीज़ वर्णक्रम श्रेणीकरण में इसकी चमक की श्रेणी "II" होती है। वॄश्चिक तारामंडल का सर्गस नाम का तारा (जिसका बायर नाम "θ स्को" है) ऐसे एक चमकीले दानव का उदहारण है।
"चमकीले दानव तारे" को अंग्रेज़ी में "ब्राईट जाएंट स्टार" (bright giant star) कहा जाता है।
उपदानव तारा
उपदानव तारा ऐसा तारा होता है जो मुख्य अनुक्रम के बौने तारों से तो अधिक चमकीला हो लेकिन इतनी भी चमक और द्रव्यमान न रखता हो के दानव तारों की श्रेणी में आ सके। यर्कीज़ वर्णक्रम श्रेणीकरण में इसकी चमक की श्रेणी "IV" होती है। वॄश्चिक तारामंडल का सर्गस नाम का तारा (जिसका बायर नाम "θ स्को" है) ऐसे एक चमकीले दानव का उदहारण है।
"उपदानव तारे" को अंग्रेज़ी में "सबजाएंट स्टार" (subgiant star) कहा जाता है।
वैज्ञानिकों का मानना है के उपदानव तारों के केन्द्रों में हाइड्रोजन इंधन ख़त्म हो चुका होता है जिस से उसका केंद्र सिकुड़ जाता है और अंदरूनी दबाव बढ़ने से केंद्र का तापमान बढ़ जाता है। इस बढ़े हुए तापमान और दबाव की वजह से केंद्र के इर्द-गिर्द की हाइड्रोजन गैस में नाभिकीय संलयन (न्यूक्लीयर फ्यूज़न) शुरू हो जाता है और तारा फूलने लगता है। तारे की यह अवस्था कई अरबों साल तक रह सकती है, जिसके बाद यह फूलकर एक लाल दानव तारा बन जाता है। जब तारा अपनी उपदानव अवस्था में होता है तो उसकी चमक अधिक नहीं बदलती और उसके इर्द-गिर्द कभी-कभी ग्रह बन सकते हैं। खगोलशास्त्री अनुमान लगते हैं के मुख्य अनुक्रम के तारों के आलावा सिर्फ़ उपदानव ही ऐसे तारे होते हैं जिनके ग्रहों पर जीवन पनप सके।
उपबौना तारा
उपबौना तारा ऐसा तारा होता है जो मुख्य अनुक्रम के बौने तारों से तो धीमी चमक रखता हो। यर्कीज़ वर्णक्रम श्रेणीकरण में इसकी चमक की श्रेणी "VI" होती है। इनका निरपेक्ष कांतिमान (चमक) -१.५ से -२ मैग्निट्यूड का होता है।
"उपबौने तारे" को अंग्रेज़ी में "सबड्वार्फ़ स्टार" (subdwarf star) कहा जाता है।
मुख्य अनुक्रम के आम बौने तारों की तरह, ठन्डे उपबौने तारे अपनी उर्जा हाइड्रोजन गैस के नाभिकीय संलयन (न्यूक्लीयर फ्यूज़न) से बनाते है। इनकी चमक साधारण बौने तारों से कम इसलिए होती है के इनमें बौने तारों से कम धातुएँ होती हैं। तारों के वातावरण में धातुएँ प्रकाश के लिए बाधा बनती हैं जिस से तारे में प्रकाश का अंदरूनी दबाव बढ़ जाता है और तारे को फुलाकर उसे थोड़ा ठंडा कर देता है। उपबौने तारों में कम धातुओं की वजह से ऐसा नहीं होता - यह तारे इसलिए बिना फूले होते हैं जिस से यह ज़्यादा गरम और कम आकार के होते हैं। साधारण बौने तारों की तुलना में इनसे पराबैंगनी (अल्ट्रावायोलॅट) प्रकाश भी अधिक निकलता है।
यह तारे ठन्डे उपबौने तारों से बिलकुल भिन्न होते हैं। गरम उपबौने तारे दो तरीक़ों से बन सकते हैं - गरम उपबौने तारे अक्सर गोल तारागुच्छों में और अंडाकार आकाशगंगाओं में पाए जाते हैं।